CELEX: 32006R1451
Language: fi
Date: 2006-09-29 00:00:00
Title: Komission asetus (EY) N:o 1451/2006, annettu 29 päivänä syyskuuta 2006 , yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteiden I ja II muuttamisesta fluatsuronin, natriumnitriitin ja peforeliinin osalta   (ETA:n kannalta merkityksellinen teksti)

30.9.2006   
            
            
               FI
            
            
               Euroopan unionin virallinen lehti
            
            
               L 271/37
            
         
      KOMISSION ASETUS (EY) N:o 1451/2006,
   annettu 29 päivänä syyskuuta 2006,
   yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteiden I ja II muuttamisesta fluatsuronin, natriumnitriitin ja peforeliinin osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa 26 päivänä kesäkuuta 1990 annetun neuvoston asetuksen (ETY) N:o 2377/90 (1) ja erityisesti sen 2 ja 3 artiklan,
   ottaa huomioon eläinlääkekomitean muotoilemat Euroopan lääkeviraston lausunnot,
   sekä katsoo seuraavaa:
   
               (1)
            
            
               Kaikki farmakologisesti vaikuttavat aineet, joita käytetään yhteisössä elintarvikkeita tuottaville eläimille tarkoitetuissa eläinlääkkeissä, olisi arvioitava asetuksen (ETY) N:o 2377/90 mukaisesti.
            
         
               (2)
            
            
               Fluatsuroni sisältyy asetuksen (ETY) N:o 2377/90 liitteeseen III nautaeläinten lihaksen, rasvan, maksan ja munuaisten osalta, lukuun ottamatta eläimiä, jotka tuottavat maitoa elintarvikkeeksi. Lisätietojen toimittamisen ja arvioinnin perusteella päädyttiin suosittelemaan fluatsuronin sisällyttämistä asetuksen (ETY) N:o 2377/90 liitteeseen I nautaeläinten lihaksen, rasvan, maksan ja munuaisten osalta, lukuun ottamatta eläimiä, jotka tuottavat maitoa elintarvikkeeksi.
            
         
               (3)
            
            
               Lypsykarjassa havaittavien natriumnitriittijäämien enimmäismäärien vahvistamista koskevan hakemuksen arvioinnin perusteella katsotaan asianmukaiseksi sisällyttää kyseinen aine asetuksen (ETY) N:o 2377/90 liitteeseen II nautaeläinten osalta ainoastaan ulkoiseen käyttöön.
            
         
               (4)
            
            
               Siansukuisissa eläimissä havaittavien peforeliinijäämien enimmäismäärien vahvistamista koskevan hakemuksen arvioinnin perusteella katsotaan asianmukaiseksi sisällyttää kyseinen aine asetuksen (ETY) N:o 2377/90 liitteeseen II siansukuisten lajien osalta.
            
         
               (5)
            
            
               Sen vuoksi asetusta (ETY) N:o 2377/90 olisi muutettava.
            
         
               (6)
            
            
               Olisi säädettävä riittävästä määräajasta ennen tämän asetuksen soveltamista, jotta jäsenvaltiot voisivat tehdä tämän asetuksen säännösten huomioon ottamiseksi tarvittavat mukautukset kyseisten eläinlääkkeiden markkinoille saattamista koskeviin lupiin, jotka on myönnetty eläinlääkkeitä koskevista yhteisön säännöistä 6 päivänä marraskuuta 2001 annetun Euroopan parlamentin ja neuvoston direktiivin 2001/82/EY (2) mukaisesti.
            
         
               (7)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (ETY) N:o 2377/90 liitteet I ja II tämän asetuksen liitteen mukaisesti.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 29 päivästä marraskuuta 2006.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä syyskuuta 2006.
      
         
            Komission puolesta
         
         Günter VERHEUGEN
         
         
            Varapuheenjohtaja
         
      
   
   
      (1)  EYVL L 224, 18.8.1990, s. 1. Asetus sellaisena kuin se on viimeksi muutettuna komission asetuksella (EY) N:o 1231/2006 (EUVL L 225, 17.8.2006, s. 3).
   
      (2)  EYVL L 311, 28.11.2001, s. 1. Direktiivi sellaisena kuin se on viimeksi muutettuna direktiivillä 2004/28/EY (EUVL L 136, 30.4.2004, s. 58).
   
      LIITE
      A.   Lisätään seuraava aine asetuksen (ETY) N:o 2377/90 liitteeseen I
      2.   Antiparasiittiset aineet
      2.2.   Ulkoloislääkkeet
      2.2.4.   Asyyliurean johdannaiset
      
         
                     Farmakologisesti vaikuttava(t) aine(et)
                  
                  
                     Merkkijäämä
                  
                  
                     Eläinlajit
                  
                  
                     JEM
                  
                  
                     Kohdekudos
                  
               
                     ”Fluatsuroni
                     
                  
                  
                     Fluatsuroni
                  
                  
                     Nautaeläimet (1)
                     
                  
                  
                     200 μg/kg
                  
                  
                     Lihas
                  
               
                     7 000 μg/kg
                  
                  
                     Rasva
                  
               
                     500 μg/kg
                  
                  
                     Maksa
                  
               
                     500 μg/kg
                  
                  
                     Munuaiset
                  
               
      B.   Lisätään seuraavat aineet asetuksen (ETY) N:o 2377/90 liitteeseen II
      1.   Kemialliset alkuaineet ja epäorgaaniset yhdisteet
      
         
                     Farmakologisesti vaikuttava(t) aine(et)
                  
                  
                     Eläinlajit
                  
               
                     ”Natriumnitriitti
                     
                  
                  
                     Nautaeläimet (2)
                     
                  
               
      2.   Orgaaniset yhdisteet
      
         
                     Farmakologisesti vaikuttava(t) aine(et)
                  
                  
                     Eläinlajit
                  
               
                     ”Peforeliini
                     
                  
                  
                     Sikaeläimet”
                  
               
      
         (1)  Ei eläimille, jotka tuottavat maitoa elintarvikkeeksi.”
      
         (2)  Ainoastaan ulkoiseen käyttöön.”